钦定古今图书集成/明伦汇编/氏族典/第282卷 > 汪进
## 钦定古今图书集成/明伦汇编/氏族典/第282卷 > 汪进

按《万姓统谱》：“进，婺源人。”举进士，授刑部主事。尝奉命
山西讯宪臣与武臣构狱事。武臣赂权贵为之主，进
据实以闻，权贵切齿。擢山西按察佥事。有宗室诬郡
王事，力鞫其寔。改湖广佥事。蛮夷诸司皆中国人，冒
职，有秦志虎者，自建府设官，夷民酷受其毒。进与三
司往按之，悉置于法。御史欲上其功，进谓臣子之职，
固辞。历福建、山东副使，皆有政绩。迁按察使，至左布
政。卒于官。民皆立《去思碑》。